เรื่องที่หลายคนยังไม่รู้ ของ GWM ค่ายรถยนต์แดนมังกร ที่กำลังบุกไทย
เชื่อว่าหลายคนน่าจะรู้จักค่ายรถยนต์ Great Wall Motors จากแคมเปน “สวัสดี 4 ภาค” ที่สร้างความฮือฮาบนโลกโซเชียลไปเมื่อกุมภาพันธ์ที่ผ่านมา  แต่ก็เชื่อว่า ยังมีอีกหลายเรื่อง ที่หลายคนยังไม่รู้ เกี่ยวกับค่ายผู้ผลิต และเจ้าของรถยนต์หลายแบรนด์ดังจากจีนรายนี้  แล้วมีเรื่องอะไรบ้าง ที่น่าสนใจ ของ Great Wall Motors ลงทุนแมนจะเล่าให้ฟัง
7 พ.ค. 2564

เรื่องที่หลายคนยังไม่รู้ ของ GWM ค่ายรถยนต์แดนมังกร ที่กำลังบุกไทย
GWM Thailand x ลงทุนแมน
เชื่อว่าหลายคนน่าจะรู้จักค่ายรถยนต์ Great Wall Motor จากแคมเปน “สวัสดี 4 ภาค”
ที่สร้างความฮือฮาบนโลกโซเชียลไปเมื่อกุมภาพันธ์ที่ผ่านมา
แต่ก็เชื่อว่า ยังมีอีกหลายเรื่อง ที่หลายคนยังไม่รู้
เกี่ยวกับค่ายผู้ผลิต และเจ้าของรถยนต์หลายแบรนด์ดังจากจีนรายนี้
แล้วมีเรื่องอะไรบ้าง ที่น่าสนใจ ของ Great Wall Motor
ลงทุนแมนจะเล่าให้ฟัง
มาเริ่มกันที่คำถามแรกที่หลายคนอาจยังสงสัยกันอยู่
คือ Great Wall Motor เป็นใคร มีเรื่องราวความเป็นมาอย่างไร ?
คนไทยจำนวนไม่น้อยอาจจะเพิ่งเคยได้ยินชื่อ Great Wall Motor เมื่อช่วงต้นปีที่ผ่านมา หลังจากเพิ่งเข้ามาทำการตลาดในไทย และก็อาจจะคิดว่า Great Wall Motor เป็นค่ายรถยนต์น้องใหม่ ที่เพิ่งก่อตั้งได้ไม่กี่ปี
แต่ความจริงไม่ได้เป็นแบบนั้น เพราะค่ายรถยนต์รายนี้ มีอายุกว่า 37 ปีแล้ว..
Great Wall Motor ถือกำเนิดขึ้นในปี 1984 ในมณฑลหูเป่ย์ ประเทศจีน
โดยในช่วงแรก บริษัทเป็นผู้ผลิตรถบรรทุก ที่เน้นความทนทานในการใช้งานขนส่ง
ต่อมาบริษัทก็เริ่มต่อยอดชื่อเสียงในเรื่องความทนทาน ไปเป็นผู้ผลิตรถกระบะ Pickup
ซึ่งรถกระบะของ Great Wall Motor ก็ได้รับความนิยมอย่างมาก
จนสามารถตีตลาด และขึ้นเป็นอันดับ 1 ของตลาดรถ Pickup ในจีนได้สำเร็จในปี 1998
ความสำเร็จในตอนนั้น ทำให้ Great Wall Motor เริ่มขยายไลน์การผลิตไปจับกลุ่ม Mass มากขึ้น อย่างเช่น รถซีดาน และรถยนต์ SUV
จนปลายปี 2003 Great Wall Motor ก็ได้ IPO เข้าตลาดหลักทรัพย์ฮ่องกง ซึ่งถือเป็นค่ายรถยนต์แรกของจีน ที่นำบริษัทเข้าตลาดหลักทรัพย์ได้สำเร็จ และยังเข้าซื้อขายในตลาดหลักทรัพย์เซี่ยงไฮ้ในปี 2011 อีกด้วย
มาในวันนี้ Great Wall Motor ได้ก้าวเป็นเจ้าตลาดรถยนต์ SUV ในจีน 
และถือเป็นผู้ผลิตรถยนต์รายใหญ่รายหนึ่งในโลก 
โดยในปี 2020 ที่ผ่านมา Great Wall Motor มียอดขายรถยนต์ 1,111,598 คันทั่วโลก
และทำสถิติยอดขายเกิน 1 ล้านคัน มาแล้ว 5 ปี ติดต่อกัน
แล้วในปัจจุบัน Great Wall Motor มีรถสไตล์อะไรบ้าง และมีแบรนด์อะไรในเครือบ้าง ?
ภายใต้ค่าย Great Wall Motor ปัจจุบันมีอยู่ 4 แบรนด์
โดยแต่ละแบรนด์ จะมีสไตล์ที่แตกต่างกันไป ซึ่งประกอบด้วย
- HAVAL เป็นแบรนด์รถยนต์ประเภท SUV 
ที่ครองสถิติแบรนด์รถยนต์ SUV ที่มียอดขายสูงสุดในจีนมาแล้ว 11 ปี ติดต่อกัน
โดยในปี 2020 ที่ผ่านมา HAVAL ขายรถยนต์ทั้งในจีนและทั่วโลกไปทั้งหมด 750,228 คัน
คิดเป็นเกือบ 70% ของจำนวนรถที่ขายได้ทั้งหมดของ Great Wall Motor เลยทีเดียว
- ORA แบรนด์รถยนต์ไฟฟ้า ที่เกิดจากการลงทุนวิจัยและพัฒนาของบริษัทนานกว่า 10 ปี
โดยวิสัยทัศน์ของแบรนด์ คือการพัฒนาเทคโนโลยีรถยนต์ไฟฟ้าแบบ Battery Electric Vehicle (BEV) ที่ใช้พลังงานไฟฟ้าจากแบตเตอรี่ 100% เพื่อรองรับเมกะเทรนด์นี้ในอนาคต
- WEY แบรนด์รถยนต์ Smart SUV
ซึ่งถูกวางตำแหน่งให้เป็นแบรนด์รถ SUV ระดับหรูของทางค่าย
โดยรถยนต์ภายใต้แบรนด์ WEY ถูกประกอบคอนเซปต์ขึ้นโดยทีมดีไซเนอร์กว่า 1,600 คน และผ่านการวิจัยพัฒนาจากผู้เชี่ยวชาญด้านยานยนต์มากกว่า 5 ปี เพื่อให้ได้มาซึ่งคุณภาพรถยนต์ SUV ในระดับพรีเมียม
- GWM POER แบรนด์รถกระบะสุดแกร่ง
อย่างที่เราได้รู้กันไปแล้วว่า Great Wall Motor ประสบความสำเร็จอย่างมากกับการเป็นผู้ผลิตรถ Pickup
ซึ่ง DNA แห่งความสำเร็จและแข็งแกร่งนั้น ก็ถูกคงไว้ในแบรนด์ POER นั่นเอง
อีกคำถามที่หลายคนน่าจะสงสัยกันก็คือ Great Wall Motor มีฐานการผลิตที่ไหนบ้าง แล้วในไทยมีไหม ?
Great Wall Motor มีโรงงานผลิตแบบเต็มรูปแบบทั้งหมด 12 แห่ง 
ซึ่งกระจายอยู่ในจีนและหลายประเทศทั่วโลก
นอกจากนั้นยังมีโรงงานผลิตแบบ Knock-down หรือโรงงานผลิตชิ้นส่วนพร้อมประกอบอีก 5 แห่ง นอกประเทศจีน เช่น ในบัลแกเรีย และอิหร่าน 
และบริษัทยังมีเครือข่ายศูนย์วิจัยและพัฒนา 10 แห่ง ใน 7 ประเทศทั่วโลก
ที่สำคัญคือ หนึ่งในโรงงานผลิตแบบเต็มรูปแบบของ Great Wall Motor
คือโรงงานในประเทศไทย ที่ตั้งอยู่ในจังหวัดระยอง
โดยการที่ Great Wall Motor เลือกไทยเป็นหนึ่งในโรงงานผลิตแบบเต็มรูปแบบของบริษัท ก็ถือเป็นเรื่องดีสำหรับไทยเองด้วย เพราะการเข้ามาของโรงงาน จะช่วยสร้างงานหลายตำแหน่ง และสร้างมูลค่าทางเศรษฐกิจ และอุตสาหกรรมอื่น ๆ ที่เกี่ยวเนื่องในประเทศไทย
และล่าสุด Great Wall Motor ก็กำลังเดินหน้าหาพาร์ตเนอร์ เพื่อจะเปิด Partner Store ทั่วประเทศไทย ภายใต้แนวคิด New User Experience ที่มุ่งสร้างประสบการณ์ที่ดีที่สุดให้กับลูกค้าของแบรนด์ และวงการรถยนต์
ก็หมายความว่า เราจะได้เห็นแบรนด์รถยนต์จากค่าย Great Wall Motor ลุยตลาดเมืองไทยอย่างเต็มตัวมากขึ้นเรื่อย ๆ
และเราก็คงจะได้รู้จักและคุ้นเคย กับรถยนต์จากค่ายยักษ์ใหญ่แดนมังกรรายนี้ มากขึ้นเรื่อย ๆ เช่นกัน..
ปิดท้ายด้วยเรื่องราวที่น่าสนใจ..
รู้ไหมว่า ชื่อของแบรนด์รถยนต์ WEY ที่เป็นแบรนด์รถยนต์ SUV ระดับหรู ของ Great Wall Motor นั้น มาจากชื่อสกุลของ คุณ Jack Wey ที่เป็นผู้ก่อตั้งและพัฒนารถยนต์แบรนด์ WEY ขึ้นมา
ซึ่งปัจจุบัน คุณ Jack Wey ก็ดำรงตำแหน่งประธานกรรมการของ Great Wall Motor และในปีที่ผ่านมา ยังได้รับการจัดอันดับที่ 13 อยู่ใน “China’s 50 Most Influential Business Leaders in 2020” จาก Fortune China อีกด้วย..
ไม่พลาดทุกความเคลื่อนไหว กดติดตาม เพื่อทราบข่าวสาร และกิจกรรมดี ๆ ได้ที่:
Facebook FANPAGE: 
Application Download: 
Website: 
References
-เว็บไซต์ทางการ Great Wall Motor Company Limited
-เอกสารประชาสัมพันธ์ GWM Thailand